'विश्व कप में जीत के लिए भारत था योग्य दावेदार'  
ऑस्ट्रेलिया की मीडिया ने विश्वकप में भारतीय टीम की श्रीलंका पर जीत के बाद कप्तान महेंद्र सिंह धोनी की प्रशंसा की और टीम को खिताब का हकदार बताया।
ऑस्ट्रेलिया की मीडिया ने क्रिकेट विश्वकप में भारतीय टीम की श्रीलंका पर जीत के बाद कप्तान महेंद्र सिंह धोनी की प्रशंसा की और टीम को खिताब का हकदार बताया।  प्रमुख अखबार द ऑस्ट्रेलियन ने भारत की जीत पर लिखा, पहली जीत के 28 वर्ष बाद भारत ने दोहराया इतिहास। हालांकि, अखबार को यह भी लगता है कि जीत आसान नहीं थी लेकिन भारत इसके लिए योग्य दावेदार था।  दैनिक सिडनी मॉर्निंग हेराल्ड में पीटर रोबुक ने आक्रामक कप्तानी के लिए धोनी के नेतृत्व की काफी तारीफ की है। इस अखबार ने श्रीलंका पर भारत की फतह को यह शीर्षक दिया है आक्रामक कप्तान धोनी बने भारत की जीत के नायक अखबार लिखता है कि एक समय जब पारी लड़खड़ाती-सी लग रही थी उस समय धोनी ने टीम को सहारा दिया और जीत की नींव रखी।